**Sonet de toamnă**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet de toamnă

E toamnă iar, rază de lumină,

Se vestejește frunza în livezi,

Numai ochii tăi la fel de verzi

Aduc în mine o primăvară lină!

Privirea dulce, iubito, să n-o pierzi

Chiar de e toamnă și bolta nu-i senină

În ochii tăi e-așa multă lumină,

Că numai cu privirea mă dezmierzi!

E toamnă iar cu boltă cenușie

Și vântul cântă al frunzelor prohod,

Dacă e toamnă, toamnă dar să fie,

Că pomii-s grei de toamnă și de rod,

Plesnesc de must și strugurii în vie

Și toamna noastră e doar un episod!